CELEX: 62010CA0112
Language: lt
Date: 2011-11-17 00:00:00
Title: Byla C-112/10: 2011 m. lapkričio 17 d. Teisingumo Teismo (didžioji kolegija) sprendimas byloje (Hof van Cassatie van België (Belgija) prašymas priimti prejudicinį sprendimą) Procureur-generaal bij het Hof van Beroep te Antwerpen prieš Zaza Retail BV (Reglamentas (EB) Nr. 1346/2000 — Bankroto bylos — Teritorinės bankroto bylos iškėlimas — Taikytinoje nacionalinėje teisėje nustatytos sąlygos, dėl kurių negalima iškelti pagrindinės bankroto bylos — Kreditorius, turintis teisę prašyti iškelti teritorinę bankroto bylą)

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/7
            
         
      2011 m. lapkričio 17 d. Teisingumo Teismo (didžioji kolegija) sprendimas byloje (Hof van Cassatie van België (Belgija) prašymas priimti prejudicinį sprendimą) Procureur-generaal bij het Hof van Beroep te Antwerpen prieš Zaza Retail BV
      
      (Byla C-112/10) (1)
      
      (Reglamentas (EB) Nr. 1346/2000 - Bankroto bylos - Teritorinės bankroto bylos iškėlimas - Taikytinoje nacionalinėje teisėje nustatytos sąlygos, dėl kurių negalima iškelti pagrindinės bankroto bylos - Kreditorius, turintis teisę prašyti iškelti teritorinę bankroto bylą)
      (2012/C 25/11)
      Proceso kalba: olandų
      
         Prašymą priimti prejudicinį sprendimą pateikęs teismas
      
      
         Hof van Cassatie van België
      
      
         Šalys pagrindinėje byloje
      
      
         Ieškovė: Procureur-generaal bij het Hof van Beroep te Antwerpen
      
      
         Atsakovė: Zaza Retail BV
      
      
         Dalykas
      
      Prašymas priimti prejudicinį sprendimą — Hof van Cassatie van België — 2000 m. gegužės 29 d. Tarybos reglamento (EB) Nr. 1346/2000 dėl bankroto bylų (OL L 160, p. 1; 2004 m. specialusis leidimas lietuvių k., 19 sk., 1 t., p. 191) 3 straipsnio 4 dalies a ir b punktų aiškinimas — Tarptautinė jurisdikcija iškelti bankroto bylą — Ne skolininko pagrindinių turtinių interesų vietos, tačiau vieno iš jo filialų buvimo valstybės narės teismo jurisdikcija — „Nustatytų sąlygų“ ir „kreditoriaus“ sąvokos
      
         Rezoliucinė dalis
      
      
                  1.
               
               
                  2000 m. gegužės 29 d. Tarybos reglamento (EB) Nr. 1346/2000 dėl bankroto bylų 3 straipsnio 4 dalies a punkte esančią frazę „sąlygos, nustatytos <…>“, kurioje pateikiama nuoroda į sąlygas, dėl kurių pagal valstybės narės, kurios teritorijoje yra skolininko pagrindinių turtinių interesų vieta, įstatymus šioje valstybėje negalima iškelti pagrindinės bankroto bylos, reikia aiškinti taip, kad joje nenurodomos sąlygos, dėl kurių tam tikri asmenys nepatenka tarp asmenų, turinčių teisę prašyti iškelti tokią bylą.
               
            
                  2.
               
               
                  Šio reglamento 3 straipsnio 4 dalies b punkte esančią sąvoką „kreditorius“, vartojamą asmenims, turintiems teisę prašyti iškelti atskirą teritorinę bankroto bylą, nurodyti, reikia aiškinti taip, kad ji neapima valstybės narės institucijos, kuriai pagal šios valstybės nacionalinę teisę pavesta ginti viešąjį interesą, tačiau kuri neveikia nei kaip kreditorė, nei kreditorių vardu ir jų naudai.
               
            
         (1)  OL C 113, 2010 5 1.